[{"text_idx": "#000001", "text": "Linus Medical \u2013 meditsiiniseadmete spetsialistid"}, {"text_idx": "#000004", "text": "Professor Ivo Fridolin ma\u0308rgib, et praeguse u\u0308lipingelise konkurentsipo\u0303hise teadusrahastamise tingimustes on noortel raske na\u0308ha teadlase karja\u0308a\u0308rimudelit kui oma elu perspektiivset eesma\u0308rki. Aga to\u0303elise innovatsiooni aluseks on tipptasemel alusteadus ja piisav arv ko\u0303rgharidusega spetsialiste.Foto: Tallinna Tehnikau\u0308likool"}, {"text_idx": "#000005", "text": "Eesti IT-teaduse tippkeskus EXCITE on loodud eesma\u0308rgiga ta\u0308ita olulist rolli globaalsel IT-uuringute maastikul, kus pu\u0308u\u0308takse leida lahendusi nii oleviku kui ka tuleviku va\u0308ljakutsetele."}, {"text_idx": "#000006", "text": "EXCITE on tegutsenud aastast 2016 ja see u\u0308hendab 16 Eesti uurimisgruppi, et uurida ning to\u0308o\u0308tada va\u0308lja meetodid turvaliste ja to\u0308o\u0308kindlate IT-su\u0308steemide ja -teenuste arendamiseks. EXCITE tegutseb maatrikstegevuse po\u0303himo\u0303ttel, kus pannakse kokku u\u0308hised teadusteemad seni eraldi tegutsenud teadusgruppide vahel ning juhendatakse u\u0308hiselt doktorante ja ja\u0308reldoktoreid."}, {"text_idx": "#000008", "text": "Esimestel aastatel to\u0303mbas tippkeskuse edukalt ka\u0308ima Tallinna Tehnikau\u0308likooli professor Maarja Kruusmaa. Temalt vo\u0303ttis 2020. aastal rolli u\u0308le tehnikau\u0308likooli professor Ivo Fridolin. Ta u\u0308tleb alustuseks, et EXCITE-s ei ole teadlane u\u0308ksinda, kogu Eesti IT-tippteadlaste koorekiht saab abiks olla ning no\u0303u ja jo\u0303uga toetada."}, {"text_idx": "#000009", "text": "\u201eSelleks, et see oleks paremini organiseeritud ja majanduslikult toetatud, on meil uurimisgruppideu\u0308lesed u\u0308hisdoktorandid. Mo\u0303nes mo\u0303ttes on teadlased sunnitud koosto\u0308o\u0308d tegema, isegi kui nende isiksuseomadused soodustaksid vaikselt omaette nurgas nokitsemist,\u201d ra\u0308a\u0308gib Fridolin."}, {"text_idx": "#000010", "text": "See ei ole aga kaugeltki ainus po\u0303hjus, miks EXCITE loodud sai. See kindlustab ka pu\u0308sivama ja ja\u0308tkusuutlikuma rahastuse teadlastele, kellel on tema so\u0303nul \u201ehullud ideed\u201d, mis kohe ei pruugi rakendusteni jo\u0303uda. Nimelt on Eestis teadusrahastuse su\u0308steem va\u0308ga konkurentsipo\u0303hine ja tippkeskus tagab teatava kindluse, et isegi kui juhtub, et selle aasta taotlusvoorus teadlane koos oma uurimisgrupiga rahastusest ilma ja\u0308i, siis ei la\u0308he nad u\u0308likoolist a\u0308ra mujale to\u0308o\u0308le."}, {"text_idx": "#000011", "text": "EXCITE teadlased arendavad teaduslike meetodite abil kindlaid ja usaldusva\u0308a\u0308rseid IKT-su\u0308steeme, rakendades neid ko\u0303ikjal, kus vo\u0303imalik \u2013 keskendudes muu hulgas tervishoiu, ohutuse, keskkonnakaitse, panganduse jmt valdkondadele."}, {"text_idx": "#000012", "text": "EXCITE ei ole aga pelgalt tippteadlasi koondav katuseorganisatsioon. Sinna on koondunud teadlased, kes ko\u0303ik valutavad su\u0308dant ka teaduse kui sellise tuleviku pa\u0308rast. Olgu selleks ja\u0308relkasv vo\u0303i ressursid \u2013 need kaks on omavahel ka selges seoses. Fridolin u\u0308tleb, et ehkki vo\u0303iks arvata, et tippteadlastel tulevad head mo\u0303tted eikusagilt, on selle taga tegelikult keerukas po\u0303hjuslikkus."}, {"text_idx": "#000013", "text": "\u201eInimkonna helgeid pa\u0308id on la\u0308bi aegade erutanud paljuski kaardistamata alad vo\u0303i su\u0308gavused, kuhu tavameel ei ole suutnud tungida. Ideaalis ja parimatel hetkedel tegelevad selliste kaardistamata su\u0308gavustega ka tippkeskuse EXCITE teadlased. Kuna IT on horisontaalselt la\u0308bi po\u0303imunud ko\u0303igi eluvaldkondadega, siis va\u0308ljakutseid pakkuv silmapiir on lai ja u\u0308ha avardumas. Tuleb to\u0303deda, et tipptehnoloogilised avastused on muutnud inimese vo\u0303imsaks. Nii vo\u0303imsaks, et piiravaks ei saa mitte tippteadlaste fantaasia, vaid inimese enda ebata\u0308iuslikkus ning vo\u0303ime hoida o\u0303rna tasakaalu meie tahtmiste ja tegelike vo\u0303imaluste vahel,\u201d ra\u0308a\u0308gib keskuse koordinaator."}, {"text_idx": "#000014", "text": "Keerukus ja po\u0303nevus ka\u0308ivad siin ka\u0308sika\u0308es, kuid esimene neist ta\u0308hendab aega ja ressurssi. Seeto\u0303ttu on teadus kallis, eriti tippteadus. Siinkohal meenutab Fridolin 2018. aasta 19. detsembrit, kui Eesti teadlased, poliitikud ja ettevo\u0303tlusorganisatsioonid allkirjastasid vabariigi presidendi juures u\u0308hiskondliku kokkulepe, mille keskmes oli teadus- ja arendustegevuse ning innovatsiooni avaliku sektori rahastamise to\u0303stmine 1 protsendini SKT-st ja selle hoidmine va\u0308hemalt samal tasemel."}, {"text_idx": "#000015", "text": "\u201eKahjuks ja\u0308i see lepe ellu viimata. Uus riigieelarve na\u0308eb ku\u0308ll ette teadusrahastuse kasvu u\u0308he protsendini SKT-st, aga see ei pruugi ta\u0308na enam piisav olla.\u201d"}, {"text_idx": "#000016", "text": "2021. aasta ma\u0308rtsi lo\u0303pus toimunud Eesti To\u0308o\u0308andjate Keskliidu aastakonverentsil \u201eTuulelohe lend \u2013 kes on vo\u0303itjad muutuvas maailmas?\u201d allkirjastasid Eesti Vabariigi president ja Eesti To\u0308o\u0308andjate Keskliidu volikogu esinaine Kai Realo kokkuleppe uuendusmahukate ettevo\u0303tete klubi asutamiseks. To\u0308o\u0308andjate algatus koondab ettevo\u0303tteid, kes investeerivad va\u0308hemalt 2% oma ka\u0308ibest teadus-arendustegevusse. Fridolini so\u0303nul on see va\u0308a\u0308rikas algatus, mis u\u0308tleb ka selgelt, et ilma innovatsioonita heaolu kasvu ei toimu."}, {"text_idx": "#000017", "text": "\u201eRiikliku koondna\u0308itaja viimine 2%-ni SKT-st eeldab teadus-arendustegevusse panustavate ettevo\u0303tjate arvu mitmekordistumist,\u201d ra\u0308a\u0308gib Fridolin."}, {"text_idx": "#000018", "text": "Ka tippkeskuse EXCITE teadlased (prof M. Dumas\u2019 uurimisgrupp) to\u0308o\u0308tavad va\u0308lja meetodeid a\u0308riprotsesside seireks, et ennustada protsesside tulevasi olekuid, na\u0308iteks to\u0303ena\u0308osust, et protsessiinstants lo\u0303peb ebasoovitava tulemusega."}, {"text_idx": "#000019", "text": "\u201ePraeguse u\u0308lipingelise konkurentsipo\u0303hise teadusrahastamise tingimustes on noortel raske na\u0308ha teadlase karja\u0308a\u0308rimudelit kui oma elu perspektiivset eesma\u0308rki. Aga to\u0303elise innovatsiooni aluseks on tipptasemel alusteadus ja piisav arv ko\u0303rgharidusega spetsialiste. Kas u\u0308hiskond tajub seda vajadust?\u201d ku\u0308sib professor Fridolin."}, {"text_idx": "#000020", "text": "Meil ei oleks niivo\u0303rd edukat ja kiiret COVID-19 viiruse leviku seireanalu\u0308u\u0308si ja esitust, kui ei oleks bioinformaatika tippteadlasi (prof J. Vilo uurimisgrupp). Samal ajal vaatavad meile aga vastu mitmed teised va\u0308ga olulised teemad, millega inimkonnal on tarvis tegeleda ja millele tuleb lahendused leida. Vastasel juhul vo\u0303ivad tekkida fataalsed tagaja\u0308rjed."}, {"text_idx": "#000021", "text": "Alustame tehnoloogia kui sellise rohelisemaks muutumisest. IT-l on siin vo\u0303tmeroll. EXCITE uurimisvaldkonnad ho\u0303lmavad na\u0308iteks energiavo\u0303rkude optimeerimisprotsesside simulatsioone, panustades uudsete energiateenuste arendamisse ja pakkudes energiatarbimise juhtimise paindlikkustooteid (professorid J. Raiki ja U\u0308. Kotta uurimisgrupid)."}, {"text_idx": "#000022", "text": "EXCITE uurimisvaldkonnad ho\u0303lmavad na\u0308iteks algoritmide ja meetodite arendamist, mis teeb vo\u0303imalikuks uute ning usaldusva\u0308a\u0308rsete seadmete ja infoallikate kasutamise, analu\u0308u\u0308simaks na\u0308iteks ekstreemsetest kliima- ja ilmastikuoludest po\u0303hjustatud u\u0308leujutuste mo\u0303ju taristule ning hindamaks o\u0308kosu\u0308steemide seisundit (prof M. Kruusmaa ja tema uurimisru\u0308hm). Selleks on vaja osata modelleerida juhtimissu\u0308steeme (prof U\u0308. Kotta uurimisgrupp). Ko\u0303igi nende seadmete ja\u0308tkusuutliku toimimise aitab tagada riistvaraliste IT-komponentide ja su\u0308steemide vea- ja to\u0308o\u0308kindluse testimine (prof J. Raik)."}, {"text_idx": "#000023", "text": "\u201eMo\u0308o\u0308da ei pa\u0308a\u0308se ka vastuoludest. Kas na\u0308iteks bitcoinide kaevandamiseks kuluv tohutu energiaressurss on koosko\u0303las faktiga, et umbes 2,2 miljardil inimesel ehk igal neljandal meie planeedil ei ole puhast vett? Kes ja kuidas otsustab, kuhu oleks ko\u0303ige mo\u0303istlikum energia suunata? Kas see on IKT probleem?\u201d ku\u0308sib Fridolin."}, {"text_idx": "#000024", "text": "Teadlaste arvamus massimeedias on seoses COVID-19 pandeemiaga saanud argipa\u0308eva lahutamatuks osaks. Valitsuse otsused u\u0308hiskonna juhtimisel su\u0308nnivad koosto\u0308o\u0308s teadusno\u0303ukojaga. See on Fridolini meelest suurepa\u0308rane. Innovatsioonipo\u0303hises ja ja\u0308tkusuutlikus u\u0308hiskonnas nii peakski olema. U\u0308hiskonnas mo\u0303istetakse hariduse olulisust inimeste endi tuleviku ma\u0308a\u0308ramisel. Aga siit on veel pikk maa edasi minna."}, {"text_idx": "#000025", "text": "\u201eKo\u0303ik, mis tundub lihtsana, ei ole seda tegelikult. Maailm on va\u0308ga keeruline. Koroonaviiruse pandeemia to\u0303estab seda hiilgavalt. Seda to\u0303estavad ka tippkeskuse EXCITE uurimisgrupid, mis tegelevad uute teoreetiliste mudelite ja uute algoritmide arendamisega, kasutades funktsionaalprogrammeerimist, programmide transformeerimise ja konstrueerimise meetodeid ning modaalloogikate arvutiteaduslikke rakendusi (prof T. Uustalu ja N. Veltri uurimisgrupid).\u201d"}, {"text_idx": "#000026", "text": "Eesti on jo\u0303uliselt arendamas va\u0308lja oma kiire interneti vo\u0303rku u\u0308le kogu riigi, sh va\u0308heasustatud piirkondades. See tagaks IKT-teenuste ka\u0308ttesaadavuse igale Eesti elanikule. Vo\u0303rreldes teiste arenenud riikidega oleme maailmas internetiu\u0308henduse kiiruse ja ka\u0308ttesaadavuse poolest esirinnas. Hea ja kvaliteetne andmesidevo\u0303rk vo\u0303imaldab kaugto\u0308o\u0308d, koduo\u0303pet ja ka lihtsamat riigiteenuste kasutamist. Tulevikus liituvad meie tehnoloogilise igapa\u0308evaga pilvearvutused ja asjade internet, mille uurimises tippkeskuse EXCITE teadlased innukalt kaasa lo\u0308o\u0308vad (prof Y. Le Moulleci ja prof S. Srirama uurimisgrupid)."}, {"text_idx": "#000027", "text": "U\u0308likiiret internetiressurssi kasutab ka massimeedia. Positiivne on, et inimesed saavad ja\u0308tkuvalt to\u0308o\u0308tada ja suhelda ka piirangutega pandeemia eriolukorras. Paraku ta\u0308hendab vo\u0303imalus ja vabadus ka vastutust. Tippkeskuse EXCITE ku\u0308berturvalisuse uurimisteemad pu\u0308hendavad oma jo\u0303u ja tarkuse selleks, et inimesed tunneksid end ku\u0308berruumis suheldes turvaliselt. Et nende identiteeti ja isikuandmeid ei kuritarvitataks. Turvaliste e-riigi rakenduste arendamisega (e-valimised, turvalised andmevahetusprotokollid) tegelevad EXCITE uurimisgrupid Cybernetica AS-ist (prof P. Laudi uurimisgrupp) ja Tartu U\u0308likoolist (prof V. Skacheki uurimisgrupp)."}, {"text_idx": "#000029", "text": "Ka on IKT u\u0308heks po\u0303hjuseks nutinarkomaaniale. On hinnatud, et meie tervise ko\u0303ige suuremateks riskideks nakkuslike (COVID-19 ja gripp) ning mittenakkuslike krooniliste haiguste (su\u0308dame-veresoonkonna-, hingamisteede ja kopsuhaigused ning va\u0308hk) ko\u0303rval to\u0303usevad la\u0308hiajal vaimsed ha\u0308ired ja neist po\u0303hjustatud haigused, millel saab olema tohutu psu\u0308hholoogiline ning majanduslik mo\u0303ju. Meie tervise parandamise nimel tegutsevad mitu tippkeskuse EXCITE teadusgruppi \u2013 nii fu\u0308u\u0308silise (prof A. Aabloo, prof I. Fridolin, prof M. Min, prof Y. Le Moullec, prof J. Vilo) kui ka vaimse (prof M. Bachmann, prof R. Vincente Zafra) tervise uurimiseks."}, {"text_idx": "#000030", "text": "\u201eJa\u0308tkugu inimkonnal arukust oma tippteadlasi toetada ja nende loodut ko\u0303ikide hu\u0308vanguks rakendada,\u201d u\u0308tleb Fridolin lo\u0303petuseks."}, {"text_idx": "#000033", "text": "Ringmajanduse tuumiklabor: koos tegutsedes on mo\u0303ju suurem\nOn, mida hoida! Kolm uuringut elurikkusest TalTechi linnakus\nTeaduse populariseerimise auhinnaga pa\u0308rjatud Birgy Lorenzi jaoks on oluline noorte turvaline ka\u0308itumine internetis"}, {"text_idx": "#000034", "text": "Ringmajanduse tuumiklabor: koos tegutsedes on mo\u0303ju suurem"}, {"text_idx": "#000036", "text": "Teaduse populariseerimise auhinnaga pa\u0308rjatud Birgy Lorenzi jaoks on oluline noorte turvaline ka\u0308itumine internetis"}, {"text_idx": "#000042", "text": "Windows 10 kaob na\u0308dala pa\u0308rast ja\u0308a\u0308davalt Microsofti poest"}, {"text_idx": "#000043", "text": "Austraalia pealinnas hakkab so\u0303itma esimene elektribuss\nTele2 tehnoloogiadirektor Tanel Sarri avaldab, milliseid po\u0303nevaid muutusi on Eesti telekomimaastikul oodata\nTrennist toitumiseni: 10 kasulikku rakendust, mille abil uusaastalubadusi ta\u0308ita\nApple\u2019i uudised: ja\u0308rgmise po\u0303lvkonna Mac u\u0308llatab uute M2, M2 Pro ja M2 Max kiipide, jo\u0303udluse ja seni pikima to\u0308o\u0308ajaga akuga\nProovi ja\u0308rele: Nvidia leiutas programmi, mis paneb su videoko\u0303nedes alati otse kaamerasse vaatama\nUue MacBook Pro baasversiooni SSD on eelka\u0308ija omast aeglasem"}, {"text_idx": "#000055", "text": "Tuhandeid Eesti Energia kliente ootab ja\u0308rjekordne hinnato\u0303us, osadel klientidel to\u0303useb hind viiekordselt"}, {"text_idx": "#000057", "text": "Eesti Energia viiekordne hinnato\u0303us pani kliente tarbijakaitsesse po\u0308o\u0308rduma"}]